5. PIELIKUMS

Liepājas valstspilsētas pašvaldības domes

2024. gada 21. marta noteikumiem Nr.3

**LĪGUMS Nr. \_\_\_\_\_\_\_\_\_\_\_**

*Par līdzfinansējuma piešķiršanu*

Liepājā *Līguma parakstīšanas datums ir pēdējā pievienotā droša elektroniskā paraksta*

*laika zīmoga datums*

**Liepājas valstspilsētas pašvaldība**, Liepājas valstspilsētas pašvaldības iestādes “Liepājas Centrālā administrācija” personā (turpmāk – pašvaldība), kuru pārstāv pašvaldības izpilddirektors Ronalds Fricbergs, kurš rīkojas, pamatojoties uz Pašvaldību likumu un Liepājas valstspilsētas pašvaldības domes 2023. gada 19. oktobra saistošajiem noteikumiem Nr.17 “Liepājas valstspilsētas pašvaldības nolikums”, un

**Biedrība “\_\_\_\_\_\_\_\_\_\_\_\_\_\_”,** reģ. Nr. \_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_ personā (turpmāk – projekta īstenotājs), turpmāk kopā – puses un atsevišķi – puse,

pamatojoties uz likuma “Par pašvaldībām” 5. pantu, Liepājas valstspilsētas domes 2024. gada 21. marta noteikumiem Nr.\_\_\_ “Sociālās iekļaušanas projektu konkursa noteikumi” (turpmāk – Noteikumi), Liepājas valstspilsētas pašvaldības domes 2023. gada 21. decembra saistošajiem noteikumiem Nr.22 “Par Liepājas valstspilsētas pašvaldības budžets 2024. gadam” un Liepājas valstspilsētas pašvaldības Pilsoniskās sabiedrības veicināšanas komisijas (turpmāk – konkursa komisija) 2024. gada \_\_\_\_\_\_\_\_\_\_lēmumu (protokols Nr.\_\_\_\_), noslēdz šādu projekta "\_\_\_\_\_\_\_\_\_\_\_\_” līdzfinansējuma līgumu (turpmāk – līgums).

1. **LĪGUMA PRIEKŠMETS**
   1. Pašvaldība, atbilstoši Noteikumiem, konkursu komisijas lēmumam un līguma nosacījumiem, līdzfinansē pašvaldības atbalstītā projekta "\_\_\_\_\_\_\_\_\_\_\_” (turpmāk – projekts) īstenošanu, piešķirot šajā līgumā paredzēto finansiālo atbalstu.
   2. Projekta īstenošanas termiņš ir no \_\_\_\_\_\_\_\_\_\_ līdz \_\_\_\_\_\_\_\_\_.
   3. Pašvaldības līdzfinansējums jāizlieto līdz \_\_\_\_\_\_\_\_\_\_\_\_\_\_\_\_\_\_\_.
   4. Projekta pilnīga īstenošana jāpabeidz līdz \_\_\_\_\_\_\_\_\_\_\_\_\_\_\_\_\_\_\_. Projekta īstenošana uzskatāma par pilnīgi pabeigtu, ja puses ir parakstījušas nodošanas – pieņemšanas aktu un pašvaldība ir veikusi projekta īstenotājam līgumā paredzēto gala maksājumu.
2. **LĪDZFINANSĒJUMS, TĀ PIEŠĶIRŠANAS UN ATMAKSAS KĀRTĪBA**
   1. Projekta kopējās izmaksas ir \_\_\_\_\_\_\_\_\_\_ EUR, no kurām pašvaldības līdzfinansējumu veido **\_\_\_\_\_\_\_\_\_\_\_\_\_\_\_ EUR** (\_\_\_\_\_\_\_\_ \_\_\_\_\_\_\_\_\_\_\_ *euro*).
   2. Pašvaldības līguma 2.1. punktā norādītais līdzfinansējums tiek pārskaitīts projekta īstenotājam uz līgumā norādīto kredītiestādes kontu šādā kārtībā:
      1. avansa maksājums 50% (piecdesmit procentu) apmērā no līguma 2.1. punktā minētās summas, kas ir **\_\_\_\_\_\_\_\_\_ EUR** (\_\_\_\_\_\_\_\_ \_\_\_\_\_\_\_\_ *euro*), 10 (desmit) dienu laikā pēc līguma spēkā stāšanās dienas;
      2. starpmaksājumu 40% (četrdesmit procentu) apmērā 10 (desmit) dienu laikā pēc tam, kad ir iesniegts projekta darbības, rezultātu un finansējuma starpizpildes izlietojuma pārskats Līguma 5.1.1. apakšpunktā noteiktajā kārtībā un termiņā un ir abpusēji parakstīti pieņemšanas un nodošanas akts par projekta starpizpildi;
      3. Gala maksājums 10% (desmit procentu) apmērā no līguma 2.1. punktā minētās summas, kas ir **\_\_\_\_\_ EUR** (\_\_\_\_\_\_\_\_\_ *euro*), 10 (desmit) dienu laikā pēc tam, kad ir iesniegts projekta darbības, rezultātu un finansējuma izlietojuma pārskats Līguma 5.1.2. apakšpunktā noteiktajā kārtībā un ir abpusēji parakstīts pieņemšanas un nodošanas akts par projekta izpildi.
   3. Pašvaldībai ir tiesības pieprasīt projekta īstenotājam atmaksāt izmaksāto līdzfinansējumu vai tā daļu, un projekta īstenotājam ir pienākums 20 (divdesmit) dienu laikā no pašvaldības pieprasījuma saņemšanas dienas atmaksāt visu pašvaldības pieprasīto summu projekta īstenošanas gaitā, ja konstatēts, ka:
      1. līdzfinansējums ir piešķirts uz nepatiesu vai nepilnīgu datu pamata;
      2. projekta īstenotājs neievēro vai nepienācīgi pilda līguma noteikumus;
      3. ir mainījušies apstākļi, kas bijuši lēmuma par līdzfinansējuma piešķiršanu pamatā;
      4. projekta īstenotāja atskaitēs sniegtais saņemtā atbalsta izlietojums nav attiecināms projekta pieteikumā apstiprinātajam saturam;
      5. projekta īstenotājs nav ievērojis līdzfinansējuma Noteikumos, līgumā vai pašvaldības lēmumos, kas saistīti ar līdzfinansējuma piešķiršanu, noteiktās prasības vai nosacījumus;
      6. projekta īstenotājs izslēgts no Sociālo pakalpojumu sniedzēju reģistra;
      7. netiek ievēroti līgumā minētie atskaišu iesniegšanas termiņi.
   4. Visus projekta īstenošanas laikā konstatētos neatbilstošos izdevumus vai sadārdzinājuma izmaksas projekta īstenotājs sedz no saviem līdzekļiem.
   5. Projekta īstenotājam ir pienākums atmaksāt pašvaldībai neizlietoto līdzfinansējuma daļu:
      1. ja nav iesniegti attaisnojuma dokumenti par piešķirto līdzfinansējumu;
      2. ja līdzfinansējums nav izlietots pilnā apmērā sakarā ar to, ka projekta aktivitātes nav tikušas rīkotas tādā apmērā, kā paredzēts projekta pieteikumā.
3. **FIZISKO PERSONU DATU APSTRĀDE**
   1. Izpildot līgumu, puses apņemas ievērot Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Vispārīgā datu aizsardzības regula) prasības.
   2. Attiecībā uz līguma 4.1.15. apakšpunktā minētās veidlapas iegūšanu projekta īstenotājs ir uzskatāms par personas datu apstrādātāju Vispārīgās datu aizsardzības regulas izpratnē un pašvaldība ir uzskatāma par pārzini.
   3. Nolūks personas datu apstrādei ir projekta dalībnieku kontaktinformācijas iegūšana, lai veiktu pašvaldības finansēto pasākumu finanšu līdzekļu izlietojuma pārbaudi un kontroli.
   4. Tiek apstrādāti šādi personas dati (vai personas datu kategorijas), lai iegūtu projekta dalībnieku informāciju: vārds, uzvārds, telefona numurs.
   5. Tiek apstrādāti personas dati par šādām datu subjektu kategorijām: projekta dalībnieki.
   6. Izpildītājs apņemas personas datu apstrādi veikt tikai pašvaldības uzdevumā un saskaņā ar līguma 4.1.15. apakšpunkta nosacījumiem.
   7. Projekta īstenotājs, līguma izpildes rezultātā iegūtos personas datus nedrīkst  patvaļīgi pārveidot, publicēt, piedalīties to nodošanā vai pārdošanā un reproducēt kopumā vai daļēji. Projekta īstenotājam aizliegts iegūtos personas datus izmantot komerciāliem un reklāmas nolūkiem.
   8. Pašvaldība un projekta īstenotājs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
   9. Projekta īstenotājs nodrošina, ka projekta īstenotāja darbinieki, kuri ir iesaistīti datu apstrādē, ir apņēmušies ievērot fizisko personu datu aizsardzības regulējošos normatīvos aktus.
   10. Projekta īstenotājs apņemas ziņot pašvaldībai, ja līguma izpildes gaitā ir noticis personu datu aizsardzības pārkāpums 24 stundu laikā pēc pārkāpuma konstatēšanas brīža.
   11. Projekta īstenotājs pēc pieprasījuma apņemas sniegt pašvaldībai visu informāciju par veikto personas datu apstrādi, kas tiek veikta šā līguma 4.1.15. apakšpunkta izpildes ietvaros.
   12. Projekta īstenotājs apliecina, ka personas datus neapstrādās bez pašvaldības norādījumiem, izņemot, ja minētajai personai tas jādara saskaņā ar tiesību aktiem. Gadījumā, ja projekta īstenotājs apstrādā personas datus, neievērojot pašvaldības norādījumus, tad tas kļūst par pārzini Vispārīgās datu aizsardzības regulas izpratnē un atbild par visām no tā izrietošajām sekām.
   13. Projekta īstenotājs, piesaistot apakšuzņēmējus līguma izpildē, nodrošina, ka tie ievēro atbilstošas personas datu aizsardzības un apstrādes drošības prasības atbilstoši šim līgumam. Projekta īstenotājs veicot līgumā noteikto personas datu apstrādi nedrīkst piesaistīt apakšuzņēmējus, kas neatrodas Eiropas Savienības vai Eiropas Ekonomiskās zonas valstī.
   14. Ja līguma izpildes laikā projekta īstenotājs iegūtos projekta dalībnieku datus paredz pašvaldībai nodot elektroniskā veidā, tad tas jānodrošina šifrētā veidā vai aizsargājot ar paroli.
   15. Pēc pilnīgas līguma izpildes projekta īstenotājs neatgriezeniski iznīcina visus līguma 4.1.15. apakšpunkta izpildes laikā apstrādātos personas datus, ja tādi ir saglabājušies.
   16. Ja kāda no pusēm tiek saukta pie atbildības par fizisko personu datu aizsardzības pārkāpumu, ko izdarījusi otra puse, vainīgā puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
4. **PUŠU TIESĪBAS UN PIENĀKUMI**
   1. Projekta īstenotājs apņemas:
      1. kvalitatīvi un noteiktajā laikā īstenot projekta aktivitātes atbilstoši līgumam, tā pielikumiem un līdzfinansējuma Noteikumiem u.c. ar līdzfinansējuma piešķiršanu saistītiem dokumentiem;
      2. nodrošināt līdzfinansējuma izlietošanu atbilstoši līguma un līdzfinansējuma Noteikumu nosacījumiem;
      3. nodrošināt visus nodokļu maksājumus, kas attiecināmi uz projekta īstenotāju un projekta īstenošanu;
      4. projekta īstenotājs nav tiesīgs lūgt no pašvaldības papildus finansējuma piešķiršanu;
      5. īstenojot projektu, ievērot un patstāvīgi uzraudzīt projekta atbilstību Latvijas Republikas spēkā esošo normatīvo aktu prasībām attiecībā uz sertificēšanos, nepieciešamajām atļaujām, saskaņojumiem u.c. nosacījumiem (ja tādi attiecināmi uz projektu);
      6. nodrošināt pašu finansējumu, ja tāds nepieciešams pilnīgai projekta īstenošanai atbilstoši līguma un līdzfinansējuma Noteikumu nosacījumiem;
      7. bez iepriekšējās rakstiskas saskaņošanas ar pašvaldību neveikt izmaiņas projekta aktivitātēs, to īstenošanas ilgumā vai budžetā;
      8. ar projekta īstenošanu saistītos finanšu darījumus veikt bezskaidras naudas norēķinu veidā, kas ir pamatoti ar izdevumus pamatojošiem dokumentiem atbilstoši Latvijas Republikas normatīvo aktu prasībām;
      9. skaidras naudas norēķinus pieļaujams veikt ne vairāk kā 5% (piecu procentu) apmērā no projekta īstenošanai piešķirtās kopējās summas;
      10. visā ar līgumu un projekta īstenošanu saistītajā dokumentācijā, t.sk. darījumu un maksājumu dokumentos, norādīt atsauci uz šo līgumu (norādīt līguma Nr.);
      11. nodrošināt, ka visas ar projekta īstenošanu saistītās izmaksas ir apmaksātas un pakalpojumi ir sniegti līguma darbības termiņā, kā arī uzskaitītas projekta īstenotāja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina atbilstoši attaisnojuma dokumentu oriģināli;
      12. nodrošināt pašvaldības pārstāvim iespēju veikt projekta aktivitāšu norišu pārbaudi uz vietas pasākuma īstenošanas laikā. Pēc pašvaldības pieprasījuma 5 (piecu) dienu laikā rakstveidā sniegt informāciju par projekta īstenošanas sagatavošanas un realizācijas gaitu, kā arī nekavējoties informēt par šķēršļiem, kas varētu ietekmēt projekta īstenošanas kvalitāti vai izpildi atbilstoši līguma noteikumiem;
      13. pēc pašvaldības pieprasījuma 5 (piecas) dienu laikā iesniegt projekta ietvaros veikto izmaksu pamatojošos dokumentus;
      14. projekta īstenotājs ir atbildīgs par klientu grupas piesaisti un uzskaiti, nodrošinot projekta pieteikumā norādīto skaitu katrā nodarbībā/aktivitātē;
      15. veikt projekta aktivitātēs iesaistīto personu uzskaiti, norādot to vārdu, uzvārdu un telefona nr., kā arī atzīmēt pirmreizēja vai atkārtota dalība projekta aktivitātēs. Projekta īstenotājs projekta dalībnieku uzskaiti veic atbilstoši pašvaldības noteiktajai veidlapai (2. pielikums);
      16. nodrošināt ar projekta īstenošanu saistītu un aktivitāšu pamatojošu dokumentu oriģinālu saglabāšanu visā projekta īstenošanas laikā un 5 (piecus) gadus pēc projekta īstenošanas beigām;
      17. kompensēt zaudējumus, kas radušies pašvaldībai projekta īstenotāja vai viņa iesaistīto trešo personu vainas vai neuzmanības dēļ 10 (desmit) darba dienu laikā no pretenzijas nosūtīšanas dienas;
      18. nodrošināt, ka norāde par pašvaldības atbalstu projekta īstenotāja projektā tiek iekļauta visos, ar projektu saistītajos paziņojumos, reklāmās, publiskajās runās, iespieddarbos, dokumentos;
      19. visas ar projektu saistītās mārketinga aktivitātes saskaņot ar pašvaldības administrācijas Sabiedrisko attiecību un mārketinga daļu, rakstot uz elektronisko e-pasta adresi: [samd@liepaja.lv](mailto:samd@liepaja.lv) .
   2. Pašvaldība:
      1. apņemas veikt līgumā paredzētos maksājumus, ja ir izpildītas līgumā minētās projekta īstenotāja saistības;
      2. veic līgumā minēto pārskatu un atskaišu pārbaudi un kontroli, par konstatētajām neatbilstībām vai trūkumiem informējot projekta īstenotāju;
      3. apņemas paziņot projekta īstenotājam par apstākļiem, kas varētu ietekmēt līgumā paredzēto pašvaldības saistību izpildi vai izraisīt izpildes termiņa kavējumu;
      4. pašvaldības (NVO jautājumos) vai Pilsoniskās sabiedrības organizāciju projektu līdzfinansēšanas konkursa komisijas locekļi tiesīgi jebkurā laikā veikt projekta īstenošanas gaitas un finanšu līdzekļu izlietojuma pārbaudi;
      5. ir tiesīga vienpusēji izbeigt līgumu, kā arī pieprasīt projekta īstenotājam līdzfinansējuma pilnu vai daļēju atmaksu, ja projekta īstenotājs nepilda līguma nosacījumus vai izlietojis līdzfinansējumu neatbilstoši līgumam, tā pielikumiem un citiem ar līdzfinansējuma piešķiršanu saistītiem pašvaldības lēmumiem;
      6. nav atbildīga par sūdzībām, kas izriet no līguma un ir saistītas ar projekta īstenotājam radītiem zaudējumiem projekta īstenošanas gaitā. Pašvaldība nepieņem kompensāciju, zaudējumu atlīdzības vai citu maksājumu pieprasījumus, kas balstīti uz šādām sūdzībām;
      7. objektīvu iemeslu dēļ ir tiesīga apturēt līguma darbību vai līdzfinansējuma piešķiršanu, uz noteiktu laiku, kas nav ilgāks par 3 (mēnešiem). Šādā gadījumā puses vienojas par līgumā minēto termiņu pagarinājumu, ja tas faktiski ir iespējams.
5. **ATSKAIŠU IESNIEGŠANA, PROJEKTA NODOŠANA – PIEŅEMŠANA**
   1. Projekta īstenotājs sniedz atskaites šādā kārtībā un termiņā:
      1. līdz 2024. gada 1. septembrim Liepājas e-pakalpojumu sistēmā [www.pieteikumi.liepaja.lv](http://www.pieteikumi.liepaja.lv) sagatavo un iesniedz projekta darbību un rezultātu starpizpildes pārskatu un piešķirtā finansējuma izlietojumu;
      2. līdz \_\_\_\_\_\_\_\_\_\_\_\_\_\_\_ Liepājas e-pakalpojumu sistēmā [www.pieteikumi.liepaja.lv](http://www.pieteikumi.liepaja.lv) sagatavo un iesniedz projekta darbības un rezultātu pārskatu un visa piešķirtā finansējuma, t.sk. gala maksājuma aprēķinātās summas, izlietojuma atskaiti.
   2. Ja līguma 5.1. punktā minētajās atskaitēs ir konstatētas neatbilstības vai iztrūkstoša informācija, pašvaldība projekta iesniedzējam nosūta elektronisku paziņojumu par konstatētajiem trūkumiem.
   3. Projekta īstenotājs 3 (trīs) dienu laikā pēc līguma 5.2. punktā minēto iebildumu saņemšanas veic nepieciešamos labojumus un precizējumus Liepājas e-pakalpojumu sistēmā [www.pieteikumi.liepaja.lv](http://www.pieteikumi.liepaja.lv).
   4. Ja projekta īstenotājs nav ievērojis līguma 5.3. punktā minēto termiņu, nav novērsis pašvaldības norādītos trūkumus, pašvaldība ir tiesīga nepārskaitīt projekta īstenotājam starpmaksājumu vai gala maksājumu, kā arī prasīt piešķirtā līdzfinansējuma atmaksu.
   5. Pirms starpmaksājuma un gala maksājuma veikšanas Konkursa komisijas sekretāre sagatavo pieņemšanas un nodošanas aktu par projekta izpildes pilnu vai daļēju pieņemšanu un nosūta projekta īstenotājam. Pieņemšanas un nodošanas aktu no pašvaldības puses paraksta ar šo līgumu pilnvarota parakstīt līguma 9.7.1. apakšpunktā norādītā kontaktpersona.
   6. Pieņemšanas un nodošanas akts tiek parakstīts ar drošu elektronisko parakstu.
   7. Pašvaldība ir tiesīga atteikties parakstīt pieņemšanas un nodošanas aktu, ja projekta īstenošana neatbilst līgumam, tai skaitā, ja izpildījums ir nepilnīgs vai nav kvalitatīvs.
6. **PUŠU ATBILDĪBA**
   1. Par līgumsaistību neizpildi vai nepilnīgu izpildi puses ir atbildīgas saskaņā ar spēkā esošajiem normatīvajiem aktiem, līguma noteikumiem, līdzfinansējuma Noteikumiem un citiem ar finansējuma piešķiršanu saistošiem pašvaldības lēmumiem.
   2. Puses apņemas neizpaust trešajām personām informāciju, kas saistīta ar līgumu un ko tās saņēmušas, vai kas tām kļuvusi zināma līguma izpildes laikā no otras puses, izņemot gadījumus, kad informācijas izpaušanas pienākumu nosaka normatīvie akti.
   3. Parakstot līgumu projekta īstenotājs apliecina, ka projekts netiek, nav ticis un netiks finansēts/līdzfinansēts no citiem Eiropas Savienības finanšu avotiem vai citiem ārvalstu finanšu instrumentiem, kā arī valsts un pašvaldību budžeta līdzekļiem, un projekta ietvaros plānotās darbības nepārklājas ar darbībām, kas tiek finansētas/līdzfinansētas no Eiropas Savienības un citu ārvalstu finanšu instrumentiem, kā arī no valsts un pašvaldību budžeta līdzekļiem.
7. **NEPĀRVARAMA VARA**
   1. Puses nav atbildīgas par līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem šā līguma izpratnē saprotama tādu apstākļu vai notikumu iestāšanās, no kuriem pusei nav iespējams izvairīties un kuru sekas nav iespējams pārvarēt; kurus līguma slēgšanas brīdī nebija iespējams paredzēt; kas nav radušies puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši pusi, kura atsaucas uz nepārvaramu varu.
   2. Nepārvaramas varas apstākļu iestāšanās gadījumā puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā puses vienojas par saistību izpildes pagarinājumu. Ja puse nav izpildījusi šajā punktā paredzēto paziņošanas pienākumu, tā netiek atbrīvota no līguma saistību izpildes.
   3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai pusei ir tiesības vienpusēji atkāpties no šā līguma, par to rakstveidā informējot otru pusi. Šādā gadījumā puses vienojas par savstarpējo norēķinu apmēru un to segšanas kārtību.
   4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami līguma izpildei u.tml. apstākļi (ja vien minētās problēmas neizriet tieši no nepārvaramas varas).
8. **LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**
   1. Līgums stājas spēkā tā parakstīšanas dienā un ir spēkā līdz pušu saistību pilnīgai izpildei vai tā izbeigšanai līgumā noteiktajā kārtībā.
   2. Līgumattiecības uzskatāmas par pabeigtām, kad puses pilnībā izpildījušas savstarpējās saistības un starp tām pilnīgi nokārtoti savstarpējie norēķini, nepastāv domstarpības par iesniegtajām atskaitēm un pārskatiem, un puses ir abpusēji parakstījušas pieņemšanas un nodošanas aktu.
   3. Pusēm rakstveidā vienojoties, līgumu var grozīt, ja radušies apstākļi, kas nepastāvēja līguma noslēgšanas brīdī un kuri var būtiski ietekmēt projekta īstenošanu. Grozījumi nedrīkst ietekmēt projekta mērķi un prioritāros darbības virzienus.
   4. Pašvaldībai ir tiesības vienpusēji izbeigt līgumu pirms tajā noteikto saistību izpildes, nosūtot paziņojumu un norādot izbeigšanas datumu, ja projekta īstenotājs nepilda līguma saistības vai pārkāpis līguma, līdzfinansēšanas Noteikumu vai citos pašvaldības lēmumos minētos nosacījumus, kas attiecināmi uz līdzfinansējuma piešķiršanu un izlietošanu.
   5. Pašvaldība ir tiesīga vienpusēji izbeigt līgumu, ja projekta īstenotājam pasludināts maksātnespējas process, tā darbība ir apturēta, tas ir pakļauts līdzīga rakstura situācijai vai izslēgts no Sociālo pakalpojuma sniedzēju reģistra.
   6. Pašvaldībai ir tiesības vienpusēji izbeigt līgumu, ja Projekta īstenotājam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Projekta īstenotāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Projekta īstenotājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē līguma izpildi.
   7. Projekta īstenotājam, ja tas vienpusēji vēlas izbeigt līgumu pirms līguma saistību izpildes, ir jāiesniedz pašvaldībai paziņojums, norādot izbeigšanas pamatojumu. Šādā gadījumā puses vienojas par faktiski īstenoto projekta daļu veic savstarpējo norēķinu salīdzināšanu un vienojas par savstarpējo šo norēķinu veikšanu.
   8. Līguma 8.6. punktā minētajā gadījumā pašvaldībai ir tiesības atprasīt projekta īstenotājam visu piešķirto finansējumu faktiski piešķirtā finansējuma apmērā, nevērtējot projekta īstenoto daļu.
9. **CITI**[**NOTEIKUMI**](https://likumi.lv/ta/id/302043)
   1. Ja kāds no līguma noteikumiem zaudē spēku, tad tas neietekmē citus līguma noteikumus.
   2. Ja kāda no pusēm tiek reorganizēta, līgums paliek spēkā un tā noteikumi ir saistoši pušu saistību pārņēmējiem.
   3. Puses apņemas vienas darba dienas laikā no izmaiņu veikšanas dienas paziņot otrai pusei par izmaiņām rekvizītos vai informācijā, kas attiecas uz pušu kontaktpersonām.
   4. Puses vienojas, ka savstarpējai komunikācijai ir tiesīgas izmantot elektronisko pastu un telefonu, un visa informācija, kas šādā veidā tiks nodota otrai pusei, tiks uzskatīta par savstarpēji saistošu, ja netiks saņemti otras puses iebildumi.
   5. Puses vienojas, ka visa korespondence, ko puses šā līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu septītajā dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām e-pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
   6. Visus ar līgumu saistītos strīdus un domstarpības puses risina savstarpēju pārrunu ceļā. Ja šādā veidā vienošanās nav panākta, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
   7. Pušu kontaktpersonas līguma darbības laikā:
      1. Pašvaldības kontaktpersona: Elīna Saldovere, tālr. 63404721, e-pasta adrese: [nvo@liepaja.lv](mailto:nvo@liepaja.lv) ;
      2. Projekta īstenotāja kontaktpersona: \_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_.
   8. Puses apliecina, ka līgumā noteiktās pušu kontaktpersonas ir informētas par to personas datu nodošanu pusēm līguma 9.7. punktā noteiktā apjomā.
   9. Līgums un tā pielikumi noformēti un parakstīti elektroniskā dokumenta veidā kopā uz \_\_\_\_\_\_\_\_ (\_\_\_\_\_\_\_\_\_\_\_) lapām.

9.10. Līgumam neatņemamas sastāvdaļas ir šādi pielikumi:

1. pielikums – projekta pieteikums uz \_\_\_\_ (\_\_\_\_\_\_\_\_\_\_\_) lapām;

2. pielikums – dalībnieku uzskaites veidlapa uz \_\_\_\_ (\_\_\_\_\_\_\_\_) lapas.

**10. PUŠU REKVIZĪTI UN PARAKSTI**

|  |  |
| --- | --- |
| Liepājas valstspilsētas pašvaldība  Liepājas Centrālās administrācijas personā  Reģ. Nr.90000063185  Rožu iela 6, Liepāja, LV-3401  AS SEB banka  Kods UNLALV2X  Konts: LV70UNLA002130000111 0 | Biedrība “\_\_\_\_\_\_\_\_\_\_\_\_\_\_\_\_\_”  Reģ. Nr.  Adrese \_\_\_\_\_\_\_\_, Liepāja, LV-3401  Banka  Kods  Konts: |

R.Fricbergs \_\_.\_\_\_\_\_\_\_\_\_\_\_\_\_\_\_

2. PIELIKUMS

**Biedrība “\_\_\_\_\_\_\_\_\_\_\_\_\_\_\_\_\_”**

Projekts **“**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**”**

Līguma Nr. \_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Aktivitātes nosaukums |  | | |
| Norises vieta |  | Datums[[1]](#footnote-1) |  |
| Atbildīgais par aktivitāti |  | T. Nr. |  |

|  |  |  |  |  |  |
| --- | --- | --- | --- | --- | --- |
| Nr.  p.k. | Dalībnieka vārds, uzvārds | Tālruņa numurs | Pirmreizēja dalība projekta aktivitātē[[2]](#footnote-2) | Atkārtota dalība projekta aktivitātē[[3]](#footnote-3) | Nodarbību  vai  apmeklējumu skaits |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **KOPĀ** | | |  |  | X [[4]](#footnote-4) |

**Informācija par personas datu apstrādi**

Pārzinis personas datu apstrādei ir Liepājas valstspilsētas pašvaldība, kuras vārdā rīkojas tās iestāde “Liepājas pilsētas pašvaldības administrācija”, adrese: Rožu iela 6, Liepāja, tālrunis: 63404750, elektroniskā pasta adrese: pasts@liepaja.lv. Pārziņa personas datu aizsardzības speciālista kontaktinformācija: tālrunis 63422331, adrese: Rožu iela 6, Liepāja, elektroniskā pasta adrese: das@liepaja.lv.

Jūsu personas datu apstrādes mērķis – **Pašvaldības finansēto pasākumu finanšu līdzekļu izlietojuma pārbaudei un kontrolei**.

Papildus informāciju par minēto personas datu apstrādi var iegūt Liepājas pašvaldības tīmekļa vietnes www.liepaja.lv sadaļā Privātuma politika vai klātienē Klientu apkalpošanas un pakalpojumu centrā Rožu ielā 6, Liepājā.

Atbildīgais par aktivitāti

1. Ja tās ir atkārtotas aktivitātes, piem. konsultācijas, norāda mēnesi, ja tās ir regulāras nodarbības, norāda konkrētus datumus mēnesī [↑](#footnote-ref-1)
2. Jauns projekta dalībnieks [↑](#footnote-ref-2)
3. Projektā piedalās atkārtoti [↑](#footnote-ref-3)
4. Kopskaits nav jāaizpilda [↑](#footnote-ref-4)